
ZAPISNIK
2. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2022-2027

Seja Uredniškega odbora v mandatu 2022 - 2027 je bila v sredo 1. 2. 2023, s pričetkom ob 15:00 uri v sejni sobi RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, Nuška BOŽIČNIK odgovorna urednica glasila Ribič, člana: Egon DOLENC, Vladimir MIKEC, Jure UŠENIČNIK SCHIFFERSTEIN. 
· vabljeni:  mag. Igor MILIČIĆ (sekretar RZS).

Opravičeno odsotni: 		 
· URS: 	 		       /
· vabljeni:		       dr. Miroslav ŽABERL (predsednik RZS), Peter WEIBL.

Od šestih je prisotnih pet članov odbora. Sestanek je sklepčen.

Predlagan je bil naslednji dnevni red:

1. Pregled zapisnika in realizacije sklepov 1. seje odbora.
2. Imenovanje Petra Weibla ( RD Visoko) za novega člana uredniškega odbora v tem mandatu.
3. Aktualna problematika.
4. Razno.

Predlagan dnevni red je bil sprejet soglasno. Vsi prisotni so se strinjali z zvočnim snemanjem seje za potrebe pisanja zapisnika.


AD 1

Pregled zapisnika in realizacije sklepov 1. seje odbora.
Predsednik odbora Igor Kloboves je podal ustni povzetek vsebine sestanka in sprejetih sklepov pretekle seje odbora. Eden od sklepov – imenovanje novega člana odbora – bo realiziran danes. Od računovodstva RZS je Kloboves pridobil finančno poročilo za preteklo leto – stanje financ za izdajo glasila:  številke so sprejemljive. Veseli ga da se je zmanjšal strošek avtorskih honorarjev. Odgovorna urednica  Nuša Božičnik je povedala da izdajanje glasila poteka nemoteno, le v nekaj primerih je potrebovala mnenje članov odbora. Prisotne je obvestila, da je podala prijavo RZS na razpis Ministrstva za kulturo. Do danes nismo prejeli pozive Ministrstva za dopolnila prijavnega gradiva, rezultate razpisa  dobimo predvidoma marca 2023.

Sprejet je bil:
Sklep 1:  člani odbora potrjujejo vsebino in poročilo o realizaciji sklepov preteklega sestanka. 


AD 2

Imenovanje Petra Weibla ( RD Visoko) za novega člana uredniškega odbora v tem mandatu.
Povzetek: poslovnik RZS o delu uredniškega odbora nalaga, da je sestavljeni iz predsednika odg. urednika in štirih članov. I. Kloboves je pridobil soglasje od nekdanjega člana odbora Petra Weibla, da  postane četrti član odbora v tekočem mandatu.    
 
Sprejet je bil:
Sklep 2:  člani uredniškega odbora  predlagajo imenovanje Petra Weibla kot člana v mandatu 2022- 2027 v potrditev na seji UO RZS. 

AD 3

Aktualna problematika.
Povzetek razprave: urednica je prisotne seznanila, da posebnih problemov pri izdajanju glasila ni, potrebuje pa mnenje članov uredništva pri posameznih zadevah. To je potrebovala pri vprašanju pogodbe s podjetjem MonsterBite. Pri slednji je predsednik RZS izpostavil načelo koristnosti za naročnike glasila, da trgovina ribičem z veljavno člansko izkaznico ponudi popust pri nakupih. Sedaj sta sklenjeni pogodbi za oglaševanje v glasilu za podjetje Monsterbite, ki nudi, kot tudi pogodba z Rimskimi toplicami. Po obdobju korone so ribiške trgovine so sedaj ponovno zainteresirane za oglaševanje. 
Glede cene oglasov se prisotni strinjajo, da bi bilo v posameznih primerih smiselno oglaševalcem ponuditi variabilno ceno oglasa.  Tak predlog mora potrditi UO RZS, ki cenik oglasov tudi potrjuje. Kloboves podpira mnenje urednice glede zmernega števila reklam v glasilu. V primeru nejasnosti se urednica obrne na predsednika RZS in predsednika odbora, tako kot je naredita do sedaj.  
Vladimir Mikec izpostavi svoje izkušnje iz hrvaške revije Športski ribolov; prejeli so ogromno oglasov in so posledično lahko dvignili še število strani revije, tudi na račun priliva števila oglasov. Predstavil je tudi zamisel da vpraša kolege iz tujine(Nemčija, VB , Avstralija), če jih zanima objava prispevkov v Ribiču. Na predlog Jureta Ušeničnika lahko naredi tabelo predvidenih primernih prispevkov po mesecih.

Sprejet je bil:
Sklep 3:  člani uredniškega odbora so se seznanili s aktualno problematiko izdajanja glasila Ribič.  
Sklep 4: člani odbora predlagajo UO RD, da glede na cenik oglaševanja dopusti uredniškemu odboru variabilno ceno v posameznih primerih oglaševalcev. 



AD 4
Razno. 

· Elektronska ali tiskana verzija glasila
Prehodno obdobje se je zaključilo, sedaj je potrebno obvestiti člane da lahko dobijo samo eno verzijo, tiskano ali elektronsko.  
Razprava: Egona Dolenca  skrbi ga majhna odzivnost ribičev  270 od 11000 vpisanih ribičev v bazi Klen za elektronsko verzijo, zato predlaga da se ribičem ponudi elektronska verzija glasila, tisti ki pa hoče tiskano verzijo, bo hitro odreagiral in to povedal tajniku RD.  Predlaga, da se v glasilu objavi večji oglas (pol strani) za  e-verzijo glasila s sloganom Bodi ekolog, izberi elektronsko verzijo glasila Ribič.
I. Kloboves – največ za digitalizacijo naredijo v samih RD.  Predlaga obvestilo po e-pošti ali z notico v glasilu. Dobro bi bilo, da se skupščini RZS na predsednike RD apelira, da obstaja ta obe verziji glasila. Ne moremo pa nikogar nikamor prisiliti.
N. Božičnik - ne moremo gledati samo na stroške , ampak moramo gledati tudi ljudi.. Po koroni so ljudje bili zelo pasivni, podobno je s trgovinami, sedaj se ljudje bolj udeležujejo dogodkov in so bolj aktivni. Predlaga formulacijo sklepa da je prehodno obdobje končano, in tiski ti prejemajo elektronsko verzijo, tiskane verzije glasila ne bodo več prejemali. 
J. Ušeničnik – zanimiva debata, predlaga, da se podobna količina časa nameni iskanju novih piscev člankov in vsebinam v glasilu. Ribič kot eno najstarejših glasil naj obdrži formo, ki jo je imel svoja desetletja.
V. Mikec – za prihodnost oblike glasila je potreben zelo tehten premislek, ker notri objavljamo vse pomembno za naše ribištvo. Elektronski obliko bodo mladi sigurno povzeli, a vseeno meni da ohranimo tiskano verzijo. 

Sklep 5: prehodno obdobje za uvajanje elektronske verzije glasila je zaključeno, kar se objavi v glasilu Ribič.

Vsi sklepi so bili sprejeti soglasno. Sestanek je bil končan ob 16:00 uri.

Ljubljana, 22. 2. 2023


Zabeležil:							Predsednik komisije
mag. Igor MILIČIĆ						Igor KLOBOVES l.r


Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

	
OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

